Virbalio herbas

Virbalio herbas – pagrindinis Virbalio miesto ir Virbalio seniūnijos (Vilkaviškio rajono savivaldybė) heraldinis atributas.

 Aprašas 

Sidabriniame (šviesiai pilkame) skydo lauke ant žalios papėdės stovi basas sparnus demonstruojantis arkangelas Mykolas, dėvintis mėlynus marškinius ir purpurinį apsiaustą. Juos juosia sidabrinė juosta. Dešine ranka remiasi į sidabrinį kalaviją raudonu efesu, o kairėje rankoje laiko juodas svarstykles. Marškinių vidus ir svarstyklių raišteliai – raudoni.Vilkaviškio rajono savivaldybės administracijos Virbalio seniūnija.  Vilkaviskis.lt (tikrinta 2025-08-21). Sparnai ir plaukai yra rudi, o sparnų apatinio krašto plunksnos – auksinės. Kūnas yra natūralios spalvos.

 Simbolika 

XVI a. pabaigoje suteikiant Virbaliui herbą, Vazų valdymo laikais arkangelas Mykolas buvo bene populiariausias ženklas miestų heraldikoje. Jis simbolizavo gėrio kovą su blogiu, kuris tais laikais dažnai buvo siejamas su plintančiu protestantizmu.

 Istorija 

Pirmąjį herbą Virbaliui ATR valdovas Zigmantas Vaza suteikė 1593 m. birželio 15 d. Šis herbas buvo naudojamas iki XVIII a. pabaigos. 1876 m. buvo pateiktas herbo projektas, tačiau jis nepatvirtintas.

Dabartinis herbas buvo atkurtas pagal 1593 m. piešinį. Virbalio herbą prezidentas Algirdas Brazauskas patvirtino dekretu Nr. 82 1993 m. birželio 12 d. Etalono autorius – Agnius Tarabilda.

 Šaltiniai 

Kategorija:Virbalis
Kategorija:1993 m. patvirtinti Lietuvos gyvenviečių herbai
Kategorija:Vilkaviškio rajono savivaldybės gyvenviečių herbai
Kategorija:Lietuvos miestų herbai